Ρομπέρτας Γιαβτόκας

Ο Ρομπέρτας Γιαβτόκας (Robertas Javtokas, 20 Μαρτίου 1980) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 211 εκατοστά αγωνιζόταν στη θέση του σέντερ. Υπήρξε ένας από τους σημαντικότερους Λιθουανούς σέντερ της εποχής του, αγωνιζόμενος σε σημαντικά πρωταθλήματα της Ευρώπης, ενώ υπήρξε βασικό στέλεχος της Εθνικής Λιθουανίας κατακτώντας τέσσερα μετάλλια. Το 2007 κατέκτησε το Τριπλ Κράουν με τον Παναθηναϊκό.

 Γεννήθηκε στην πόλη Σιαουλιάι. Ξεκίνησε από την Σιαουλάι στο πρωτάθλημα Λιθουανίας την σεζόν 1997-98. Το 1999 αγωνίστηκε στο Κολέγιο της Αριζόνα. Στη συνέχεια το 2000 επέστρεψε στην πατρίδα του και αγωνίστηκε στη Λιέτουβος Ρίτας στην οποία αγωνίστηκε έως το 2006. Το 2001 οι Σαν Αντόνιο Σπερς τον επέλεξαν στο νούμερο 56 του ντραφτ. Το 2002 είχε ένα πολύ σοβαρό ατύχημα οδηγώντας τη μοτοσυκλέτα του που τον κράτησε για ένα χρόνο εκτός γηπέδων. Ο Παναθηναϊκός τον απέκτησε το καλοκαίρι του 2006. Με τους πράσινους στον έναν χρόνο παραμονής του στην ομάδα,, κατέκτησε το Τριπλ Κράουν. Στις 24 Ιουλίου 2007 υπέγραψε συμβόλαιο δύο ετών με τη Ντιναμό Μόσχας της ρωσικής Σούπερ Λιγκ Α. Στο Ντιναμό βελτίωσε το ποσοστό ελεύθερης βολής του από 35,5% σε 54,5% και βελτίωσε τη μέση βαθμολογία σε 12,2 πόντους ανά παιχνίδι. Το 2009, έγινε μέλος του ρωσικού συλλόγου Χίμκι της Μόσχας. Στις 15 Ιουλίου 2010 υπέγραψε συμβόλαιο διάρκειας δύο ετών με την ισπανική Βαλένθια. Τον Ιούνιο του 2011 επέστρεψε στη Λιθουανία και υπέγραψε τριετές συμβόλαιο με την Ζάλγκιρις του λιθουανικού LKL. Το συμβόλαιό του του ανανεώθηκε το 2013. Στις 20 Ιουνίου 2012, ο Ρομπέρτας Γιαβτόκας ονομάστηκε ως ένας από τους καλύτερους παίκτες του EuroCup όλων των εποχών. Πήρε 4η θέση από τις 10 καλύτερες. Τη σεζόν 2014-15 είχε 7,4 πόντους και 5,4 ριμπάουντ κατά μέσο όρο στη λιθουανική λίγκα, ενώ στην Ευρωλίγκα είχε 5,7 πόντους, 4,3 ριμπάουντ και 1,1 ασίστ ανά αγώνα. Το 2015 ανανέωσε με την Ζάλγκιρις για ένα ακόμη έτος. Το 2016 το συμβόλαιό του επεκτάθηκε περαιτέρω με τον λιθουανικό σύλλογο.Στις 8 Ιουνίου 2017, ο Γιαβτόκας ανακοίνωσε την αποχώρησή του από το επαγγελματικό μπάσκετ. Στις 9 Ιουνίου 2017, έπαιξε το τελευταίο του παιχνίδι ως επαγγελματίας παίκτης. Στις 15 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της Ζαλγκίρις στη δεκαετία 2010-2020, όντας έβδομος σε ψήφους του κοινού με ποσοστό 42,02%. Με την Εθνική Λιθουανίας έχει συμμετάσχει στα Ευρωμπάσκετ 2001, 2005, 2007, 2011 2013 και 2015 κερδίζοντας ένα χάλκινο και δυο ασημένια μετάλλια. Επίσης συμμετείχε στα Μουντομπάσκετ του 2006 και 2010 και στην Ολυμπιάδα της Αθήνας το 2004 και στην Ολυμπιάδα του Λονδίνου το 2012. Είναι έκτος Λιθουανός όλων των εποχών με τις περισσότερες συμμετοχές (91). Ο Ρομπέρτας Γιαβτόκας αποσύρθηκε από την αγωνιστική δράση, αλλά παρέμεινε στην Ζάλγκιρις, καθώς ανέλαβε τον ρόλο του αθλητικού διευθυντή της ομάδας. Την 1η Ιουλίου 2021, αποχώρησε από την ομάδα προκειμένου να διεκδικήσει την θέση του προέδρου της Λιθουανικής Ομοσπονδίας Καλαθοσφαίρισης. Λιέτουβος Ρίτας 3x Πρωταθλητής Λιθουανίας: (2000, 2002, 2006) Γιούροκαπ: (2005) Βαλτική Λίγκα: (2006) Παναθηναϊκός Ευρωλίγκα: (2007) Πρωταθλητής Ελλάδας: (2007) Κυπελλούχος Ελλάδας: (2007) Τριπλ Κράουν: (2007) Ζάλγκιρις Κάουνας 6x Πρωταθλητής Λιθουανίας: (2012, 2013, 2014, 2015, 2016, 2017) 3x Κύπελλο Λιθουανίας: (2012, 2015, 2017) Βαλτική Λίγκα: (2012) MVP Γιούροκαπ: (2005) Καλύτερος νέος παίκτης Λιθουανικού Πρωταθλήματος: (2001) 6× Λιθουανικό All-Star Game (2001, 2002, 2004, 2005, 2006, 2012) MVP στο Λιθουανικό All-Star Game (2002) 2x Νικητής Διαγωνισμού Καρφωμάτων Λιθουανικού All-Star Game: (2000, 2001) Πρώτος στις τάπες στο Λιθουανικό Πρωτάθλημα: (2006) Πρώτος στις τάπες στη Βαλτική Λίγκα: (2006) Καλύτερος αμυντικός στο Λιθουανικό Πρωτάθλημα: (2015) (Αγγλικά) Javtokas, Robertas, πληροφορίες στον ιστότοπο InterBasket.net. (Αγγλικά) Javtokas, Robertas, στατιστικά στον επίσημο ιστότοπο της EuroLeague.